ঠাকুরগাঁও  প্রতিনিধি : ঠাকুরগাঁওয়ে ফকদনপুর গ্রামে ব্যবসায়ী আবুল কালাম আজাদের আম বাগান একদল সন্ত্রাসী প্রায় ২শ গাছ কেঁটে ফেলে দিয়েছে।  পুলিশ সুত্রে জানা যায়, গত শুক্রবার ঠাকুরগাঁও সদর উপজেলার ফকদনপুর গ্রামের বিশিষ্ট ব্যবসায়ী আবুল কালাম আজাদের বাগানে সেলিম, আইয়ুব আলী, আইনুদ্দিন, পরাগ, আব্দুল রহমান, আব্দুল জব্বার, নুরুল, সহিমউদ্দিনসহ ২০/২৫ জনের একদল সন্ত্রাসী প্রায় ২শ আমসহ অন্যান্য গাছ কেঁটে ফেলে। সন্ত্রাসীরা দীর্ঘ দিন ধরে ৫ লাখ টাকা চাঁদা দাবি করে আসছিল। আবুল কালাম আজাদ চাঁদা দিতে অস্বীকার করলে সন্ত্রাসীরা তাকে  প্রকাশ্য মেরে ফেলার হুমকি দেয়। এ ঘটনায় আবুল কালাম আজাদ বাদী হয়ে ঠাকুরগাঁও থানায় সেলিম, আইয়ুব আলী, আইনুদ্দিন, পরাগ, আব্দুল রহমান, আব্দুল জব্বার, নুরুল, সহিমউদ্দিনসহ ২০ জনকে আসামী করে গতকাল শনিবার ঠাকুরগাঁও থানায় একটি মামলা দায়ের করে। রহিমানপুর ইউনিয়নের নব নির্বাচিত চেয়ারম্যান আব্দুল হান্নান হান্নুকে জানায়।